CPFมุ่งสู่นวัตกรรมอาหารสุขภาพมาร์จิ้นสูง-ธุรกิจสุกรแนวโน้มดีแนะซื้อเป้า 29 บ.
CPFมุ่งสู่นวัตกรรมอาหารสุขภาพมาร์จิ้นสูง-ธุรกิจสุกรแนวโน้มดีแนะซื้อเป้า 29 บ.
26 พ.ย. 2561

บล.เคทีบี (ประเทศไทย) ระบุในบทวิเคราะห์วันนี้(26พ.ย.) ว่า บริษัท เจริญโภคภัณฑ์อาหาร จำกัด (มหาชน) หรือ CPF (ซื้อ/29.00 บาท)มีมุมมองเป็นบวกต่อการเข้าเยี่ยมชมศูนย์วิจัยและพัฒนาอาหาร (CPF Food Research &amp; Development Center) โดยมีการวิจัยอาหารเพื่อสุขภาพ อาหารเพื่อผู้สูงวัย อาหารเพื่อผู้ป่วย อาหารสำหรับคนป่วยผ่านทางสายยาง ซึ่งมีโอกาสเติบโตเป็นอย่างมากในอนาคต
โดยเมื่อมองดู demographic แล้ว จะเห็นว่าประชากรของประเทศไทยเริ่มเข้าสู่สังคมผู้สูงอายุ ส่งผลให้มีความต้องการอาหารที่มีลักษณะเฉพาะเพื่อผู้สูงวัยมากขึ้น ซึ่งคาดว่า จะมีมาร์จิ้นที่สูงกว่าอาหารปกติ 2-3 เท่า ขณะที่ธุรกิจปกติยังมีแนวโน้มดียังคงประมาณการปี 2018 และคาดว่าในไตรมาส4/61-2019 จะเห็นแนวโน้มที่ดีของธุรกิจสุกรในไทย
ขณะที่ตลาดสุกรในเวียดนามจะยังคงอยู่ในช่วงระดับราคาที่สูง เราประเมินมูลค่า CPF โดยอิงวิธี (SOTP) ได้มูลค่าที่ 29 บาท  CPF นั้นปัจจุบันซื้อขายที่ 13 เท่าต่ำกว่าค่าPER เฉลี่ย 5ปีย้อนหลังที่ 18 เท่า  (ใกล้เคียง -1SD) ยังคงคำแนะนำ “ซื้อ” CPF
 